
Narva linna eelarvest aiandusühistutele ettenähtud                                                        toetuste suuruse määramine ja väljamaksmine

1. Asjaolud ja menetluse käik

Narva Linnavolikogu 08.04.2010.a määrusega nr 13 kinnitati Narva linna 2010. aasta eelarve muutmine. Narva Linnavolikogu 08.04.2010 istungil tehti Linnavalitsuse esitatud Narva linna 2010.a eelarve eelnõusse järgmine muudatus:

· suurendada Linnavara- ja Majandusameti eelarvet 147 400 krooni võrra elektriliinide taastamiseks ning postide paigaldamiseks aiandusühistutes „Svetofor” ja „Ivuška” .

Narva Linnavalitsuse 21.04.2010 korraldusega nr 475-k „Narva  Linnavalitsuse 13.01.2010 korralduse nr 7-k „Narva linna 2010.a eelarve alaeelarvete kinnitamine asutuste lõikes” lisa 1 muutmise” kinnitati Linnavara- ja Majandusameti 2010. aasta põhieelarves toetus  aiandusühistutele üldsummana 147 400 krooni. 
07.04.2010 kirjas taotles Linnavolikogu aiandusühistute arengu komisjoni esimees 65 200 krooni eraldamist AÜ-le Svetofor  elektriliinide taastamiseks ning 82 200 krooni AÜ-le Ivuška postide paigaldamiseks.
 Toetussummade väljamaksmine vaja jagada osadeks:

-Aiandusühistule Svetofor toetus summas 65 200 krooni;

-Aiandusühistule Ivuška toetus summas 82 200 krooni.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 3 lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. Otsus

3.1 Määrata toetus aiandusühistutele alljärgnevalt:

3.1.1 Aiandusühistu Svetofor –  65 200 krooni, elektriliinide taastamiseks;

3.1.2 Aiandusühistu Ivuška    –  82 200 krooni, postide paigaldamiseks.

3.2. Narva Linnavalitsuse Linnavara- ja Majandusametil teostada punktis 3.1 sätestatud summade väljamaksmine.
4. Rakendussätted

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

